Signe Marie Stray Ryssdal

Signe Marie Stray Ryssdal (født 22. juli 1924 i Arendal, død 18. mai 2019 i Arendal) var en norsk jurist, politiker og fylkesmann. Hun var den tredje kvinnen som ble høyesterettsadvokat.

Juridisk karriere 
Hun hadde egen advokatpraksis i Oslo 1956-1972 og ble i 1960 den tredje kvinnelige høyesterettsadvokaten. Nummer to var hennes mor, Sigrid Stray, som ble høyesterettsadvokat i 1929.

Politisk karriere 
Hun var også politiker for Venstre, vararepresentant til Stortinget fra 1965 til 1973 og var første kvinnelige rådmann i Oslo. Hun var sosialrådmann i Oslo fra 1972 til 1983. I 1968 ble hun utnevnt til styreformann for Rikstrygdeverket, et verv hun hadde til 1980. Fra 1983 til 1993 var hun fylkesmann i Aust-Agder. Som pensjonist var hun også aktiv i Norsk Pensjonistforbund.

I hele sitt liv arbeidet hun for likestilling og kvinners rettigheter, blant annet for at kvinner skulle få odelsrett og for full barnehagedekning.

Familie 
Hun var datter av høyesterettsadvokatene og Venstre-politikerne Sigrid Stray (1893–1978) og Christian Stray (1894–1981). Hennes mor var norges andre kvinnelige høyesterettsadvokat. Hun overtok eierskapet av gården Sofienlund på Tromøy etter at faren døde i en bilulykke i 1981. Hun var gift med høyesterettsjustitiarius Rolv Ryssdal, som døde i 1998.

Hun hadde tre barn, Rolv Erik Stray Ryssdal, Anders Christian Stray Ryssdal og Kristine Elene Stray Ryssdal.

Referanser

Eksterne lenker 
 
 

 Norske høyesterettsadvokater
 Fylkesmenn i Aust-Agder
 Personer fra Arendal kommune